**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2019 M. LIEPOS 26 D. SPRENDIMO NR. 5TS-85** „**DĖL LAZDIJŲ RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO**

2019 m. rugsėjo 19 d. Nr. 34-150

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2019 m. liepos 26 d. sprendimą Nr. 5TS-85 „Dėl Lazdijų rajono savivaldybės administracijos struktūros patvirtinimo“ ir jo 4 punktą išdėstyti taip:

„4. Nustatyti, kad šio sprendimo 1 ir 2 punktai įsigalioja nuo 2019 m. lapkričio 1 d.“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Adelė Sukackienė, tel. (8 318) 66 132

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**DĖL LAZDIJŲ RAJONO SAVIVALDYBĖS TARYBOS 2019 M. LIEPOS 26 D. SPRENDIMO NR. 5TS-85** „**DĖL LAZDIJŲ RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO**

**PROJEKTO**

**AIŠKINAMASIS RAŠTAS**

2019-09-17

Lazdijų rajono savivaldybės tarybos sprendimo projektas „Dėl Lazdijų rajono savivaldybės administracijos struktūros patvirtinimo“ parengtas vadovaujantis Lietuvos Respublikos vietos savivaldos įstatymo nuostatomis.

Šio sprendimo projekto tikslas – pakeisti naujos Lazdijų rajono savivaldybės administracijos struktūros įsigaliojimo datą iš 2019-10-01 į 2019-11-01, kadangi Lietuvos Respublikos įstatymų ir kitų teisės aktų nustatyta tvarka ir terminais nesuspėjama atlikti visų būtinų veiksmų, susijusių su šio sprendimo įgyvendinimu.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė